CELEX: 62012CN0479
Language: et
Date: 2012-10-25 00:00:00
Title: Kohtuasi C-479/12: Eelotsusetaotlus, mille on esitanud Bundesgerichtshof (Saksamaa) 25. oktoobril 2012 — H. Gautzsch Großhandel GmbH & Co. KG versus Münchener Boulevard Möbel Joseph Duna GmbH

2.2.2013   
            
            
               ET
            
            
               Euroopa Liidu Teataja
            
            
               C 32/3
            
         Eelotsusetaotlus, mille on esitanud Bundesgerichtshof (Saksamaa) 25. oktoobril 2012 — H. Gautzsch Großhandel GmbH & Co. KG versus Münchener Boulevard Möbel Joseph Duna GmbH
   (Kohtuasi C-479/12)
   2013/C 32/03
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kostja ja kassatsioonkaebuse esitaja: H. Gautzsch Großhandel GmbH & Co. KG
   
      Hageja ja vastustaja kassatsioonimenetluses: Münchener Boulevard Möbel Joseph Duna GmbH
   
      Eelotsuse küsimused
   
   
               1.
            
            
               Kas määruse (EÜ) nr 6/2002 (1) artikli 11 lõiget 2 tuleb tõlgendada nii, et liidus tegutsevad asjaomase sektori ringkonnad pidid mõistliku ootuse kohaselt disainilahendusest tavapärase majandustegevuse käigus teada saama, kui edasimüüjatele jaotati disainilahenduse kujutised?
            
         
               2.
            
            
               Kas määruse (EÜ) nr 6/2002 artikli 7 lõike 1 esimest lauset tuleb tõlgendada nii, et liidus tegutsevad asjaomase sektori ringkonnad ei oleks mõistliku ootuse kohaselt pidanud disainilahendusest tavapärase majandustegevuse käigus teada saama, kuigi see on tehtud kättesaadavaks kolmandale isikule, kelle puhul ei kehti otsene või kaudne konfidentsiaalsusnõue,
               
                           a)
                        
                        
                           kui see on tehtud kättesaadavaks ainult ühele ringkonna ettevõtjale või
                        
                     
                           b)
                        
                        
                           välja pandud Hiina ettevõtja väljapanekusaalis, mida tavapärane turuseire ei hõlma?
                        
                     
         
               3.
            
            
               
                           a)
                        
                        
                           Kas määruse (EÜ) 6/2002 artikli 19 lõiget 2 tuleb tõlgendada nii, et ühenduse registreerimata disainilahenduse omanikul lasub kohustus tõendada, et vaidlusalune kasutus hõlmab kaitstud disainilahenduse kopeerimist?
                        
                     
                           b)
                        
                        
                           Kui kolmanda küsimuse punktile a vastatakse jaatavalt:
                           Kas tõendamiskoormis pööratakse ümber või ühenduse registreerimata disainilahenduse omaniku tõendamiskoormist kergendatakse, kui disainilahendus ja vaidlustatud kasutus on olulises osas ühtivad?
                        
                     
         
               4.
            
            
               
                           a)
                        
                        
                           Kas ühenduse registreerimata disainilahenduse rikkumise tõttu esitatud nõue hoiduda tegevusest vastavalt määruse (EÜ) 6/2002 artikli 19 lõikele 2 ja artikli 89 lõike 1 punktile a aegub?
                        
                     
                           b)
                        
                        
                           Kui neljanda küsimuse punktile a vastatakse jaatavalt:
                           Kas aegumist reguleerib liidu õigus ja kui jah, siis milline õigusnorm?
                        
                     
         
               5.
            
            
               
                           a)
                        
                        
                           Kas ühenduse registreerimata disainilahenduse rikkumise tõttu esitatud nõue hoiduda tegevusest vastavalt määruse (EÜ) 6/2002 artikli 19 lõikele 2 ja artikli 89 lõike 1 punktile a võidakse minetada?
                        
                     
                           b)
                        
                        
                           Kui viienda küsimuse punktile a vastatakse jaatavalt:
                           Kas minetamist reguleerib liidu õigus ja kui jah, siis milline õigusnorm?
                        
                     
         
               6.
            
            
               Kas määruse (EÜ) 6/2002 artikli 89 lõike 1 punkti d tuleb tõlgendada nii, et ühenduse registreerimata disainilahenduse õiguste rikkumise tõttu esitatud kogu liitu hõlmava hävitamis-, teabe esitamise ja kahju hüvitamise nõude suhtes tuleb kohaldada selle liikmesriigi õigust, milles rikkumine toime pandi?
            
         
      (1)  Nõukogu 12. detsembri 2001. aasta määrus (EÜ) nr 6/2002 ühenduse disainilahenduse kohta (EÜT L 3, lk 1; ELT eriväljaanne 13/27 lk 142).